b'\n_START_ARTICLE_\nIndol\n_START_SECTION_\nSinteza Neni\xc8\x9bescu\n_START_PARAGRAPH_\nAre la baz\xc4\x83 o reac\xc8\x9bie de condensare intre benzochinon\xc4\x83 \xc8\x99i esteri ai acidului \xce\xb2-aminocrotonic.\n_START_SECTION_\nSinteza Leimgruber Batcho\n_START_PARAGRAPH_\nPatentat\xc4\x83 \xc3\xaen 1976, metoda este foarte utilizat\xc4\x83 \xc3\xaen sintezele farmaceutice ale substan\xc8\x9belor cu nucleu indolic.\n_START_SECTION_\nSinteza Fischer\n_START_PARAGRAPH_\nReac\xc8\x9bia const\xc4\x83 \xc3\xaen \xc3\xaenc\xc4\x83lzirea \xc3\xaen prezen\xc8\x9ba ZnCl\xe2\x82\x82, a fenilhidrazonelor aldehidelor sau cetonelor la circa 200\xe2\x81\xb0C.Mecanismul , propus de Robinson este unul complex, care implic\xc4\x83 o izomerizare urmat\xc4\x83 imediat de o transpozi\xc8\x9bie._NEWLINE_Mecanismul propus de Robinson a fost confirmat de folosirea fenilhidrazinei marcate cu N\xc2\xb9\xe2\x81\xb5.\n_START_SECTION_\nSinteza Gassman\n_START_PARAGRAPH_\nSinteza Gassman are la baz\xc4\x83 un mecanism care poate fi structurat astfel:_NEWLINE_Primul pas \xc3\xael constituie oxidarea anilinei cu ter\xc8\x9b-butil hipoclorit (tBuOCl) pentru formarea cloraminei 2_NEWLINE_Pasul 2 \xc3\xael constituie adi\xc8\x9bia cetonei, reac\xc8\x9bie ce are loc la o temperatur\xc4\x83 de -78 \xe2\x81\xb0C, form\xc3\xaendu-se ionul sulfoniu 3._NEWLINE_Pasul 3 \xc3\xael constituie adi\xc8\x9bia unei baze (trietilamina). La temperatura camerei aceasta va deprotona ionul sulfoniu transform\xc3\xaendu-l \xc3\xaenntr-un compus numit sulfon ilid\xc4\x83 (o molecul\xc4\x83 neutr\xc4\x83 din punct de vedere electric , dar care are sarcini electrice opuse la 2 atomi al\xc4\x83tura\xc8\x9bi); sulfon ilida sufer\xc4\x83 o rearanjare de tip sigmatropic pentru a forma cetona 5.Aceasta formeaz\xc4\x83 prin deshidratare 3tiometilindol, compus care prin tratare cu Ni Raney elimin\xc4\x83 ionul de S, form\xc3\xaend astfel 3-H-indol.\n_START_SECTION_\nSinteza Hemetsberger Knittel\n_START_PARAGRAPH_\n._NEWLINE_Sinteza Hemetsberger are la baz\xc4\x83 descompunerea termic\xc4\x83 a esterului acidului 3-aril-2-azido-propenoic \xc3\xaen esterul acidului 2 indol carboxilic.Mecanismul reac\xc8\x9biei este necunoscut.\n_START_SECTION_\nSinteza Larock\n_START_PARAGRAPH_\nCondensarea o-iodanilinei cu o alchin\xc4\x83 disubstitut\xc4\x83, are loc \xc3\xaentr-un exces de alchin\xc4\x83, \xc3\xaen prezen\xc8\x9ba fie a carbonatului de potasiu fie a acetatului de potasiu, \xc3\xaen amestec egal cu clorur\xc4\x83 de litiu._NEWLINE_Metoda are avantajul c\xc4\x83 permite grefarea a numeroase grup\xc4\x83ri func\xc8\x9bionale at\xc3\xaet pe nucleul anilinei c\xc3\xaet \xc8\x99i la nivelul alchinei._NEWLINE_Stereochimic, gruparea R cea mai voluminoas\xc4\x83_NEWLINE_ocup\xc4\x83 \xc3\xaen final pozi\xc8\x9bia 2 (R2).\n_START_SECTION_\nSinteza Madelung\n_START_PARAGRAPH_\nPus\xc4\x83 la punct \xc3\xaen anul 1912 de c\xc4\x83tre Walter Madelung care \xc3\xaenc\xc4\x83lze\xc8\x99te deriva\xc8\x9bii acetila\xc8\x9bi ai o toluidinei cu etoxid de sodiu la 400 \xe2\x81\xb0C, pe parcursul anilor ea mai sufer\xc4\x83 modific\xc4\x83ri: Verley 1924(catalizator amidura de sodiu), Tyson 1941 (catalizator ter\xc8\x9bbutoxidul de potasiu).\n_START_SECTION_\nPropriet\xc4\x83\xc8\x9bi chimice\n_START_PARAGRAPH_\nInelul pirolic are o reactivitate mult mai mare fa\xc8\x9b\xc4\x83 de nucleul benzenic, acest fapt dator\xc3\xaendu-se electronilor neparticipan\xc8\x9bi ai atomului de azot, electroni neparticipan\xc8\x9bi care sunt delocaliza\xc8\x9bi._NEWLINE_Conform valorii pK\xe2\x82\x90=3,6 acizii tari de tipul acidului clorhidric por protona acest atom de N din nucleul indolic.\n_START_SECTION_\nSubstitu\xc8\x9bia nucleului indolic\n_START_PARAGRAPH_\nLa indol, spre deosebire de pirol, pozi\xc8\x9bia cea mai reactiv\xc4\x83 este pozi\xc8\x9bia 3, de 1013ori mai reactiv\xc4\x83 fa\xc8\x9ba de benzen.\xc3\x8en sprijinul acestei teorii eset reac\xc8\x9bia Vilsmeyer-Haack_NEWLINE_._NEWLINE_Dac\xc4\x83 pozi\xc8\x9bia 3 este ocupat\xc4\x83, substitu\xc8\x9bia poate avea loc \xc8\x99i \xc3\xaen pozi\xc8\x9bia 2, sau 1, iar atunci c\xc3\xa2nd aceste pozi\xc8\x9bii sunt ocupate substitu\xc8\x9bia poate avea loc \xc8\x99i pe nucleul benzenic._NEWLINE_Aceast\xc4\x83 comportare poate fi explicat\xc4\x83 de un efect de conjugare, efect care este pus \xc3\xaen eviden\xc8\x9b\xc4\x83 de structurile bipolare._NEWLINE_. .\n_START_SECTION_\nReac\xc8\x9bia Mannich\n_START_PARAGRAPH_\n\xc3\x8en prezen\xc8\x9ba formaldehidei \xc8\x99i a dimetilaminei, indolul sufer\xc4\x83 o reac\xc8\x9bie Mannich, produsul final fiind gramina, un tip de alcaloid, care este folosit\xc4\x83 \xc3\xaen reac\xc8\x9bia de sintez\xc4\x83 a triptofanului.\n_START_SECTION_\nOxidarea indolului\n_START_PARAGRAPH_\nIndolul este relativ u\xc8\x99or oxidat \xc3\xaen natur\xc4\x83.oxidan\xc8\x9bi simpli de tipul N-bromosuccinimida oxideaz\xc4\x83 selectiv indolul (1) la oxindol (4 \xc8\x99i 5).'